b'\n_START_ARTICLE_\nNe\xc5\xbeka Raztresen\n_START_SECTION_\n\xc5\xbdivljenje\n_START_PARAGRAPH_\nRodila se je v Jankovi\xc4\x8dih pri Adle\xc5\xa1i\xc4\x8dih. Bila je najmlaj\xc5\xa1a izmed petih otrok. Osnovno \xc5\xa1olo je obiskovala v \xc4\x8crnomlju in Novem mestu. Njena izobra\xc5\xbeevalna pot se je nadaljevala na Srednji vzgojiteljski \xc5\xa1oli v Ljubljani, nato pa je kot vzgojiteljica slu\xc5\xbebovala v Tr\xc5\xbei\xc4\x8du na Gorenjskem. V \xc4\x8dasu slu\xc5\xbebovanja je za\xc4\x8dela pisati prozo in poezijo.\n_START_SECTION_\nUstvarjanje\n_START_PARAGRAPH_\nS pisanjem se je za\xc4\x8dela ukvarjati \xc5\xbee pri sedemnajstih letih. Kmalu po zaposlitvi, je kot vzgojiteljica za\xc4\x8dela pisati pesmi za otroke (\xc4\x8cudne sanje, Igra\xc4\x8dka, Potepinko, Po\xc5\xbere\xc5\xa1na muha, Uganka, Vasovalec, in druge), kasneje pa sta v pesmih za\xc4\x8dela prevladovati motiva nostalgije in oto\xc5\xbenosti (Bila bi, Konec poti, Ljubim, Partizanska sirota, Usoda). Skozi dela se prepletajo motivi otro\xc5\xa1tva, mladosti in narave, v vseh pa je \xc4\x8dutiti avtobiografijo. Doslej je izdala pesni\xc5\xa1ke zbirke z naslovom Samotarka (1972), ki je iz\xc5\xa1la v Ko\xc4\x8devskem tisku, V valovih \xc5\xbeivljenja (1978), izdano v samozalo\xc5\xbebi, Tiha jesen (1979) in Nepozabni biseri (1989), izdano v zalo\xc5\xbebi DRUMAC. Avtorica je delo Nepozabni biseri (1998) razdelila na tri cikle: Svet otro\xc5\xa1kih sanj, Besede spoznanja in Spomini \xc5\xbeivijo dalje. V tretjem ciklu je napisala tudi kratke proze, v obliki \xc4\x8drtic (Bera\xc4\x8d z malho, Kos kruha, Neko\xc4\x8d je bilo tako, Pastirica, Strah ima velike o\xc4\x8di, Spomini, Vrnitev, Vzgojiteljica - pastirica). Svoje pesmi je objavljala v Kme\xc4\x8dkem glasu in v Dolenjskem listu.'